钦定古今图书集成/理学汇编/经籍典/第157卷 > 《鹡鸰赋》〈并序〉乔琳
## 钦定古今图书集成/理学汇编/经籍典/第157卷 > 《鹡鸰赋》〈并序〉乔琳

鹡，《鸰鹂》。也。《诗》取其“鸣行摇尾”相应，以兴兄弟急难之义而已。然无巢无鶵，不知栖息孳孕之所；人之见者更无大小之殊。隼不能搏，弹不能射，网罟不能取，朝之与夕常在人间，竟不知此鸟之所自来也。

何《鹡鸰》之小鸟，与羽族而特殊鹬？“飞鸣，翛翘毕逋。
金晴玉爪，绀尾青颅。电瞥机骇，火驰风趋。来何从而
去何适？似出有而入无。噫形器有生之类，非卵则胎，
不巢则穴。罕知尔栖泊之所，乳伏之节，吾自见尔。翩
翾一状，小大无别。莫涯鶵孕之源，以出陶钧之辙，亦
称王母之使，岂在神仙之列。咮啄锋铓，毛衣霜雪。惟
若惊之近道，思数顾以周防。苟弹射”之莫中，匪网罟
而奚张。齐姜所以遣重耳，范蠡所以逃越王。虑晏安
之有毒，斯儆戒以为良。务相时而达变，岂胶柱而守
常。偶来池馆，非意稻粱。吾将注目而悠然以逝，色斯
举矣而物莫之伤。既忘情于进取，遂游仞以翱翔。乘
兴于人间之世，全身于自远之场。苟日新于运用，能
独善于行藏。